เซ็นทรัลระยอง ยันคำเดิม ไม่มี ทหารอียิปต์ ติดโควิด-19 เข้าใช้บริการ
เซ็นทรัลพลาซา ระยอง ยืนยันจากประกาศคำเดิม ทหารอียิปต์ที่ติดเชื้อโควิด-19 ไม่ได้มาใช้บริการภายในศูนย์การค้าจากกรณีมีรายงานทหารอียิปต์ที่แวะพักที่ จ.ระยอง ขณะปฏิบัติภารกิจ ถูกตรวจพบติดเชื้อโควิด-19 โดยมีการระบุว่า ขณะอยู่ที่ จ.ระยอง นอกจากโรงแรมที่พัก คณะทหารที่มาได้เดินทางไปในสถานที่ต่างๆ รวมทั้ง ห้างสรรพสินค้าในตัวเมืองระยอง ตามที่ได้รายงานไปแล้วนั้นแฟนเพจ Centralplaza Rayong โพสต์ข้อความว่า จากกรณีที่เซ็นทรัลพลาซา ระยอง ได้ดำเนินการตรวจสอบข้อมูลโดยละเอียดอีกครั้ง กับหน่วยงานที่เกี่ยวข้องโดยตรง และประกาศของ ศบค.นั้น ทางศูนย์ฯ ขอยืนยันข้อเท็จจริงตามประกาศของศูนย์การค้าฉบับเมื่อวานนี้ (13 ก.ค. 2563) ว่า ทหารอียิปต์ที่ติดเชื้อ ไม่ได้มาใช้บริการภายในศูนย์การค้า แต่เพื่อความปลอดภัยสูงสุด เนื่องจากมีทหารอีกกลุ่มที่ไม่ได้ติดเชื้อ (มีผลตรวจยืนยันเป็นลบ) มาใช้บริการ ทางศูนย์การค้าจึงได้เน้นย้ำทำความสะอาดฆ่าเชื้อเพื่อให้สะอาดมั่นใจต่อผู้มาใช้บริการอย่างไรก็ตามเรายังคงเดินหน้าคุมเข้มมาตรการความสะอาดเพื่อป้องกันเชิงรุกอย่างต่อเนื่อง ด้วยการฉีดพ่น และเช็ดทำความสะอาดในทุกจุดสัมผัส ด้วยน้ำยาฆ่าเชื้อทั่วศูนย์การค้า หลังการปิดให้บริการ ซึ่งได้ดำเนินการอย่างต่อเนื่องเป็นประจำทุกวันตามมาตรการ เซ็นทรัล สะอาด มั่นใจ เพื่อความปลอดภัย และมั่นใจของลูกค้า ผู้เช่าร้านค้า และพนักงานทุกคนภายในศูนย์การค้าและทางศูนย์ฯ ขอความร่วมมือทุกคนช่วยกันรักษามาตรฐานที่ดีในการป้องกันอย่างต่อเนื่อง และปฏิบัติตามมาตรการอย่างเคร่งครัดต่อไปCentralplaza Rayongเปรียบเทียบราคาทุกร้าน >>> คลิกที่นี่
เซ็นทรัลพลาซา ระยอง ยืนยันจากประกาศคำเดิม ทหารอียิปต์ที่ติดเชื้อโควิด-19 ไม่ได้มาใช้บริการภายในศูนย์การค้า 
ทหารอียิปต์,ทหารอียิปต์ระยอง,ทหารอียิปต์ติดเชื้อโควิด,ระยอง,โควิดระยอง,โควิด-19,โคโรนาไวรัส,ข่าวทั่วไป